ਤਜੱਮੁਲ ਕਲੀਮ

ਤਜੱਮੁਲ ਕਲੀਮ (ਅੰਗ੍ਰੇਜ਼ੀ: Tajammul Kaleem; 1960 - 2025) ਪਾਕਿਸਤਾਨ ਪੰਜਾਬ ਦਾ ਇੱਕ ਪੰਜਾਬੀ ਸ਼ਾਇਰ ਸੀ। ਉਸ ਦਾ ਜਨਮ ਤਹਿਸੀਲ ਚੂਨੀਆ, ਜ਼ਿਲ੍ਹਾ ਕਸੂਰ, ਪਾਕਿਸਤਾਨ ਵਿਖੇ ਹੋਇਆ। ਉਸ ਦੀਆਂ ਕੁਝ ਚੋਣਵੀਆਂ ਗ਼ਜ਼ਲਾਂ ਗੁਰਮੁਖੀ ਲਿੱਪੀ ਵਿੱਚ ਵੀ ਲਿਪਾਂਤਰਨ ਹੋਈਆਂ। ਉਹਨਾਂ ਦੀ ਕਿਤਾਬ 'ਕਮਾਲ ਕਰਦੇ ਓ ਬਾਦਸ਼ਾਹੋ' ਹਿੰਦੂਸਤਾਨੀ ਪੰਜਾਬ ਵਿੱਚ ਖੂਬ ਚਰਚਿਤ ਹੋਈ।

 ਕਿਤਾਬਾਂ 

 ਬਰਫ਼ਾਂ ਹੇਠ ਤੰਦੂਰ (1996)
 ਵੇਹੜੇ ਦਾ ਰੁੱਖ (2010)
 ਹਾਣ ਦੀ ਸੂਲੀ (2012)
 ਚੀਕਦਾ ਮੰਜ਼ਰ (2017)
 ਯਾਰ ਕਲੀਮਾ 

 ਕਾਵਿ-ਨਮੂਨਾ 

 ਮਰਨ ਤੋਂ ਡਰਦੇ ਓ ਬਾਦਸ਼ਾਓ?
ਕਮਾਲ ਕਰਦੇ ਓ ਬਾਦਸ਼ਾਓ।
ਕਿਸੇ ਨੂੰ ਮਾਰਨ ਦੀ ਸੋਚਦੇ ਓ?
ਕਿਸੇ ਤੇ ਮਰਦੇ ਓ ਬਾਦਸ਼ਾਓ।
ਤੁਸੀਂ ਨਾ ਪਾਵੋ ਦਿਲਾਂ ਤੇ ਲੋਟੇ,  ਤੁਸੀਂ ਤੇ ਸਰਦੇ ਓ ਬਾਦਸ਼ਾਓ।
ਇਹ ਮੈਂ ਖਿਡਾਰੀ ਕਮਾਲ ਦਾ ਹਾਂ?  ਕਿ ਆਪ ਹਰਦੇ ਓ ਬਾਦਸ਼ਾਓ।
ਕਲੀਮ ਕੱਖਾਂ ਤੋਂ ਹੌਲ਼ੇ ਓ ਨਾ,  ਤਦੇ ਈ ਤਰਦੇ ਓ ਬਾਦਸ਼ਾਓ।

 ਅੱਖ ਖੋਲ੍ਹੀ ਤੇ ਦੁੱਖਾਂ ਦੇ ਜਾਲ ਵੇਖੇ।
ਉੱਤੋਂ ਹੰਢਦੇ ਜਿੰਦੜੀ ਨਾਲ ਵੇਖੇ।
ਤੂੰ ਕੀੜੇ ਦੇ ਰਿਜ਼ਕ ਦੀ ਸੋਚ ਰਿਹੈਂ,  ਅਸੀਂ ਭੁੱਖਾਂ ਤੋਂ ਵਿਕਦੇ ਬਾਲ ਵੇਖੇ।
ਮੈਂ ਨੱਚਿਆ ਜਗ ਦੇ ਸੁੱਖ ਪਾਰੋਂ,  ਸੱਦ ਬੁੱਲ੍ਹੇ ਨੂੰ ਮੇਰੀ ਧਮਾਲ ਵੇਖੇ।
ਇਕ ਇਕ ਦਿਨ ਸੀ ਹਿਜਰ ਦਾ ਸਾਲ ਵਰਗਾ,  ਅਸੀਂ ਦਿਨ ਨਈਂ ਸਾਲਾਂ ਦੇ ਸਾਲ ਵੇਖੇ।

 ਜੀਵਨ ਰੁੱਖ ਨੂੰ ਹੱਥੀਂ ਟੱਕੇ ਨਾ ਮਾਰੋ
ਸਾਹ ਦੇ ਦਾਣੇ ਚੱਬੋ ਫੱਕੇ ਨਾ ਮਾਰੋ
ਬਾਲ ਖਿਡੌਣੇ ਵੇਂਹਦਾ ਏ ਤੇ ਕੀ ਹੋਇਆ
ਆਪੇ ਟੁਰ ਜਾਵੇਗਾ ਧੱਕੇ ਨਾ ਮਾਰੋ...

 ਹਵਾਲੇ 

 ਬਾਹਰੀ ਲਿੰਕ 

 Punjabi-Kavita.com - Tajammul-Kaleem